jkorsvik/nowiki_second_scrape_merged huggingface dataset:
Hjalmar Nyström

Hjalmar Eemil Nyström (født 28. mars 1904 i Helsingfors, død 6. desember 1960 i Helsingfors) var en finsk bryter som deltok i de olympiske leker 1928 i Amsterdam og 1936 i Berlin. 
Nyström vant en olympisk sølvmedalje i bryting under Sommer-OL 1928 i Amsterdam. Han kom på andreplass i den tyngste vektklassen, tungvekt over 82,5 kg, i gresk-romersk stil, bak Rudolf Svensson fra Sverige. 
Åtte år senere, under sommer-OL 1936 i Berlin vant han sin andre olympiske medalje, han kom på tredjeplass i tungvekt i gresk-romersk stil, bak Kristjan Palusalu fra Estland og Josef Klapuch fra Tsjekkoslovakia. 


== OL-medaljer ==
1928  Amsterdam -  Sølv i bryting, gresk-romersk stil, fjærvekt  Finland
1936  Berlin -  Bronse i bryting, gresk-romersk stil, fjærvekt  Finland


== Eksterne lenker ==
(en) Hjalmar Nyström – Olympics.com 
(en) Hjalmar Nyström – Olympic.org 
(en) Hjalmar Nyström – Olympedia 
(en) Hjalmar Nyström – Sports-Reference (OL-resultater – arkivert) 
(en) Hjalmar Nyström – FILA
Loddenblomsterfluer

Loddenblomsterfluer (slekten Pocota) er en gruppe av fluer som tilhører familien blomsterfluer (Syrphidae). Slekten omfatter bare to kjente arter, begge ganske sjeldne, en av dem forekommer i Norge. De er knyttet til skog.


== Utseende ==
Store (13–16 mm) og kraftige, tett hårete, svært humlelignende blomsterfluer. Hodet er påfallende lite, kroppen kort og kraftig. Den europeiske arten er farget som en mørk jordhumle (Bombus terrestris), med den fremre del av thorax gul, bakre del av thorax og fremre del av bakkroppen svart, så ett gult tverrbånd, bakkroppsspissen er kledt med hvite hår. Fasettøynene er nakne. Antennene er ganske små. Beina er mørke og nokså slanke. Vingene har en brun tverrflekk i midten.


== Levevis ==
Disse fluene finnes i gammel, glissen løvskog, for eksempel parker med bøk. Larvene utvikler seg i råtehull i ulike løvtrær, særlig bøk. De voksne fluene finner man særlig rundt slike råtehull, men de besøker også blomster. De flyr i mai-juli.


== Utbredelse ==
Slekten består av en art (Pocota personata) i Mellom- og Nord-Europa og en art (Pocota bomboides) i det sørlige Nord-Amerika. De er regnet som sjeldne overalt. I Norge har Pocota personata blitt funnet én gang, i Vestfold i 1998.


== Systematisk inndeling / nordiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Xylotini
slekten loddenblomsterfluer, Pocota Lepeletier & Audinet-Serville, 1828
Pocota bomboides Hunter, 1897
loddenblomsterflue, Pocota personata (Harris, 1780)


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) loddenblomsterfluer i Encyclopedia of Life 
(en) loddenblomsterfluer i Global Biodiversity Information Facility 
(no) loddenblomsterfluer hos Artsdatabanken 
(sv) loddenblomsterfluer hos Dyntaxa 
(en) loddenblomsterfluer hos Fauna Europaea 
(en) loddenblomsterfluer hos ITIS 
(en) loddenblomsterfluer hos NCBI 
(en) Kategori:Pocota – bilder, video eller lyd på Wikimedia Commons 
www.syrphidae.com/ – the Syrphidae website
Norsk entomologisk forening – for deg som vil lære mer om insekter.
Foto av Pocota personata
Bilder av Pocota bomboides
VM i skiflyging 1975

Verdensmesterskapet i skiflyging 1975 ble arrangert i Bad Mitterndorf, Østerrike fra 14. til 16. mars 1975.
Mesterskapet ble avviklet med to omganger hver av de tre dagene, der den beste omgangen hver dag talte i sammendraget.


== Bakken ==
Kulm hadde før VM bakkerekord på 145 meter, satt av Peter Lesser (DDR) 21. mars 1965. Det var verdensrekord da hoppet ble gjort. Karl Schnabl (Østerrike) satte ny bakkerekord under mesterskapet på 151 meter.


== Resultater ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 362-363, 383-384
FIS: Resultater (ufullstendig)
A.J. McLean

Alexander James «Alex» McLean (født 9. januar 1978 i West Palm Beach i Florida i USA) er en amerikansk musiker og sanger. Han er medlem av Backstreet Boys.


== Tidlig liv ==
McLean ble født i West Palm Beach av mor Denise Fernandez og far Bob McLean. Foreldrene skilte seg da McLean var fire år gammel, og han ble oppdratt av sin mor og hennes besteforeldre, Ursula og Adolph Fernandez. Da han var åtte år gammel, spilte han i sin første rolle som Little Mike i filmen Truth or Dare i 1986.I 1990 flyttet han til Orlando i Florida sammen med sin mor og besteforeldre for å konsentrere seg om skuespiller- og sangkarriere sin. På starten av 1990-tallet var han ofte med i serier som ble sent på Nickelodeon og var med på forskjellige Disney-prosjekter, blant annet GUTS, Welcome Freshmen, og komiserien Hi Honey, I'm Home! hvor han spilte «Skunk». For å bli med i Backstreet Boys sammen med kameratene Brian Littrell og Nick Carter valgte han å droppe ut av high school og fullførte utdanningen med en lærer som reiste med gruppa på turné.


== Referanser ==


== Eksterne lenker ==
Offisielt nettsted 
(en) A.J. McLean – kategori av bilder, video eller lyd på Commons 
(en) A.J. McLean på Internet Movie Database 
(en) A.J. McLean hos Rotten Tomatoes 
(en) A.J. McLean hos The Movie Database 
(en) A.J. McLean på Apple Music 
(en) A.J. McLean på Discogs 
(en) A.J. McLean på MusicBrainz 
(en) A.J. McLean på Spotify 
(en) A.J. McLean på Songkick 
(en) A.J. McLean på AllMusic 
(en) A.J. McLean på AllMusic 
A.J. McLean på Twitter 
A.J. McLean på Facebook 
A.J. McLean på Instagram 
A.J. McLean på YouTube 
A.J. McLean på Myspace 
A.J. McLean på TikTok
Midtbanen

Midtbanen eller den sjællandske midtbane var en dansk jernbanestrekning mellom Frederikssund og Næstved.
Strekningen Næstved – Ringsted ble åpnet 1. juni 1924, Ringsted – Hvalsø fulgte i 1925 og Hvalsø – Frederikssund i 1928. Strekningen Ringsted – Frederikssund ble nedlagt 15. mai 1936.
Det eksisterte en tid planer om å bygge ut strekningen for internasjonal trafikk mellom Helsingør og Gedser, disse ble vraket da banen ble nedlagt. Strekningen mellom Frederikssund og Hillerød ble bygget, men ikke skinnelagt, på grunn av nedleggelsen av banen ble den aldri tatt i bruk. Traséen er fremdeles godt synlig på flyfotos, også holdeplassene. Bare strekningen mellom Hillerød og Brødeskov ble tatt i bruk i 1950 da Frederiksværkbanen fikk en ny trasé.


== Linjekart ==


== Kilder ==
Midtbanen.dk
Viamichelin's flyfotos
Sluttbehandlingsavgift

Sluttbehandlingsavgift (egentlig avgift på sluttbehandling av avfall) er en særavgift til statskassen.
Avgiften på sluttbehandling av avfall ble innført i 1999. Avgiften består av en avgift på deponering av avfall og en avgift på forbrenning av avfall. Avgiften skal prise miljøkostnadene ved sluttbehandling av avfall og dermed stimulere til økt gjenvinning og reduserte avfallsmengder. Forbrenningsavgiften skal i tillegg stimulere til utsortering av utslippsintensive avfallsfraksjoner og rensing av utslipp.
Statens inntekter fra sluttbehandlingsavgiften var i 2008 på 697 mill. kroner.


== Avgift på deponering av avfall ==
Avgiftsplikten omfatter avfall levert til deponi. Det gis fritak for deponiavgiften for farlig avfall, avfall som innleveres til anlegg for ombruk, gjenvinning eller sortering for gjenvinning, avfall som består av uorganisk materiale og som legges på særskilt opplagsplass, avfall som er restavfall fra utnyttelse av returfiber i treforedlingsindustrien samt avfall som består av forurensede jord- og løsmasser forurenset før 1. januar 1999.
I 2010 er avgiftssatsen 455 kroner per tonn biologisk nedbrytbart avfall som deponeres etter dispensasjon fra deponiforbudet og 275 kroner per tonn avfall for annet avfall.


== Avgift på forbrenning av avfall ==
Avgiften på forbrenning av avfall ble innført i 1999 samtidig med deponiavgiften. I 2004 ble forbrenningsavgiften lagt om fra en avgift basert på innlevert mengde avfall til en avgift direkte på utslipp. 
Forbrenning av avfall gir utslipp med både globale-, regionale- og lokale skadevirkninger på helse og miljø. Forbrenningsavgiften er basert på målinger av utslipp direkte fra anleggene. Dermed stimulerer avgiften både til rensing av utslipp, utsortering av miljøskadelige avfallsfraksjoner, materialgjenvinning og reduserte avfallsmengder fra husholdninger og næringsliv.
Avgiftsplikten omfatter utslipp av støv, gassene hydrogenfluorid (HF), hydrogenklorid (HCl), nitrogenoksider (NOX) og svoveldioksid (SO2), dioksiner, tungmetallene kvikksølv (Hg), kobber (Cu), kadmium (Cd), bly (Pb), krom (Cr), mangan (Mn), arsen (As) og nikkel (Ni) samt karbondioksid (CO2) ved forbrenning av avfall innlevert til sluttbehandling ved forbrenningsanlegg. Avgiftsplikten oppstår ved utslipp til luft av avgiftspliktige stoffer ved forbrenning av avfall. CO2-komponenten i avgiften er imidlertid knyttet til mengden avfall, ikke selve utslippet, og avgiftsplikten oppstår ved innlevering av avfall til forbrenning. Avgiftssatsene reflektere skadekostnaden ved utslippene.
Regjeringen foreslår i Revidert nasjonalbudsjett 2010 å avvikle avgiften på forbrenning av avfall fra 1. oktober 2010.


== Referanser ==


== Eksterne lenker ==
Særavgiftsloven
Vedtak om særavgifter, 2010
Forskrift om særavgifter
Psarus

Psarus er en slekt av fluer som tilhører familien blomsterfluer (Syrphidae). Slekten bare én art, denne forekom tidligere i Norden mne er nå trolig utdødd. Den er knyttet til åpen skog og havnehager.


== Utseende ==
En liten (5–10 mm), avlang, svart blomsterflue med ganske lange antenner. Bakkroppen er blodrød i midten. Hodet er kort og bredt, fasettøynene nakne. De er skilte i midten hos begge kjønn. Antennene er festet på et ganske langt fremspring i pannen, dette kan overflatisk se ut som et første antenneledd. Selve antennen er omtrent så lang som resten av hodet. Antennebørsten (arista) er hvit. Thorax er lengre enn bred, korthåret, litt matt svart. Bakkroppen er langt oval, det første leddet svart, det andre blodrødt med en svart kile i midten, det tredje blodrødt, det fjerde svart. Beina er slanke og brunlige. Vingene er brunlige med et mørkere brunt vingemerke. Fluen etterligner trolig blodbier (slekten Sphecodes). På grunn av fargene ligner den overflatisk på arten rød fotblomsterflue (Platycheirus granditarsus).


== Levevis ==
Denne arten er knyttet til åpen skog med rikelig med døde og døende løvtrær. Larven utvikler seg trolig i morken, død ved.


== Utbredelse ==
Arten var tidligere utbredt over mye av Europa, fra det midtre Frankrike nordover til Sør-Sverige og østover til Russland. Men den synes å ha gått mye tilbake og ha forsvunnet helt fra Nordvest-Europa. Nyere funn finnes fra Rhindalen og det sentrale Frankrike, men det er sannsynlig at den er i akutt fare for å dø ut.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Xylotini
slekten Psarus Latreille, 1804
Psarus abdominalis (Fabricius, 1794)


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) Psarus i Global Biodiversity Information Facility 
(no) Psarus hos Artsdatabanken 
(sv) Psarus hos Dyntaxa 
(en) Psarus hos NCBI 
(en) Kategori:Psarus – bilder, video eller lyd på Wikimedia Commons 
www.syrphidae.com/ – the Syrphidae website
Eurotamandua joresi

Eurotamandua joresi er et utdødd pattedyr, som er funnet i lag fra tidlig eocen i Messelgruven og Geiseltal i Tyskland.
Dyret var antakelig spesialisert til å ete maur og termitter. Klørne var lange, snuten var lang og tynn, og tunga var sannsynligvis lang og klebrig. Disse bygningstrekkene finnes også hos nålevende mauretende pattedyr, som maurslukere, jordsvin, skjelldyr og numbat. I artsbeskrivelsen ble det antatt at dyret var en nær slektning av de nålevende tremaurslukerne (Tamandua), som også har gripehale.Hvis en maursluker levde i Europa i eocen, står man overfor et biogeografisk mysterium. Sør-Amerika var på det tidspunktet et isolert øykontinent, og fikk ikke kontakt med Nord-Amerika før i pliocen. Hvis Eurotamandua er en maursluker, må gruppen ha oppstått før Sør-Amerika ble isolert i kritt. En molekylærgenetisk undersøkelse viser derimot at beltedyr skilte lag med de andre gomlerne i overgangen mellom kritt og paleogen, og at dovendyr og maurslukere skilte lag bare 10 millioner år før Eurotamandua levde.En fylogenetisk studie publisert i 1998 viste at Eurotamandua ikke var en nær slektning av Tamandua, men at den kunne være en gomler. I en annen artikkel publisert samme år blir det påvist at Eurotamandua mangler den ekstra leddforbindelsen mellom ryggvirvlene som er karakteristisk for gomlerne, og det blir foreslått at arten tilhørte en egen gruppe kalt Afredentata.I en artikkel fra 1999 foreslås det at de nærmeste slektningene tilhører den utdødde gruppen Palaeanodonta. Disse dyrene antas å være i slekt med skjelldyr, og hadde en vid utbredelse på den nordlige halvkule i paleogen. Det nyeste teorien ble publisert i 2009, og nå hevdes det at Eurotamandua er et tidlig skjelldyr. To andre arter fra Messelfaunaen, Eomanis waldi og Euromanis krebsi, antas også å være skjelldyr.


== Referanser ==


== Eksterne lenker ==
(en) Eurotamandua joresi i Global Biodiversity Information Facility 
(en) Eurotamandua joresi hos Fossilworks 
(en) Kategori:Eurotamandua – bilder, video eller lyd på Wikimedia Commons 
Eurotamandua – detaljert informasjon på Wikispecies 
Petter Bøckmann. «Naturhistorisk museum - En søramerikaner i Europa?». Besøkt 3. april 2010. 
Darren Naish (17. mars 2010). «Tetrapod Zoology - The anteater that wasn't». Besøkt 3. april 2010.
Eino Virtanen

Eino Mauno Virtanen (født 19. august 1908 i Uskela, død 3. desember 1980 i Helsingfors)  var en finsk bryter som deltok i de olympiske leker 1936 i Berlin og 1948 i London. 
Virtanen vant en olympisk bronsemedalje i bryting under Sommer-OL 1936 i Berlin. Han kom på tredjeplass i vektklassen, weltervekt opp til 72,0 kg, i gresk-romersk stil, bak Rudolf Svedberg fra Sverige og Fritz Schäfer fra Tyskland. 
Virtanen ble europamester i bryting 1946 i Stockholm.


== OL-medaljer ==
1936  Berlin -  Bronse i bryting, gresk-romersk stil, weltervekt  Finland


== Eksterne lenker ==
(en) Eino Virtanen – Olympedia 
(en) Eino Virtanen – Sports-Reference (OL-resultater – arkivert) 
(en) Eino Virtanen – FILA
Rolf Domstein

Rolf Steinar Domstein (født 16. mars 1957 i Måløy) er en norsk forretningsmann og politiker (H).
Han har artium fra Firda gymnas fra 1976 og utdannelse som siviløkonom fra NHH fra 1980. Han gikk deretter inn i det familieeide sjømatselskapet Domstein som salgssjef, og ble administrerende direktør i 1988. Selskapet har interesser i både fiskebåter, mottaksanlegg, oppdrettsanlegg, ferdigmatproduksjon og salgsselskaper. Med dette var han også involvert i Fjord Seafood. Domstein var styreleder i markedsføringsorganisasjonen Norges sjømatråd (tidligere Eksportutvalget for fisk) 2005–2013.
Domstein var ordfører i Vågsøy kommune 1984–1987. Da han ble valgt, var han 26 år gammel, og dermed landets yngste ordfører. I 1989 ble han tilbudt posten som fiskeriminister i Jan P. Syses regjering, men avslo. Domstein forble medlem av Vågsøy kommunestyre frem til 1999, og var på nytt innvalgt fra 2011 til 2019.


== Referanser ==


== Eksterne lenker ==

(no) Publikasjoner av Rolf Domstein i BIBSYS
Båtmotoravgift

Båtmotoravgift (egentlig avgift på båtmotorer) er en tidligere særavgift til statskassen.
Særavgiften på båtmotorer ble innført i 1978. Avgiften skal bl.a. bidra til å redusere støy og stor fart ved at den skal vri etterspørselen over til mindre motorer. Avgiftsplikten omfatter båtmotorer (framdriftsmotorer) med minst ni hestekrefter (hk), herunder motorer som er innmontert i båt. Avgiftsplikten oppstår som hovedregel ved uttak fra godkjent lager eller ved innførsel. Det gis fritak for avgiften for bl.a. motorer som leveres til bruk i fartøy registrert i fiskebåtregisteret, fartøy registrert i skipsregisteret (med unntak av fritidsbåter) samt forsvarets marinefartøy.
Avgiften er i 2014 på 161,50 kroner per hk. I 2013 var statens inntekter fra båtmotoravgiften 168 mill. kroner.I revidert nasjonalbudsjett 2014 foreslår Regjeringen Solberg å avvikle båtmotoravgiften med virkning fra 1. juli 2014.


== Referanser ==


== Eksterne lenker ==
Særavgiftsloven
Vedtak om særavgifter, 2010
Forskrift om særavgifter
Toll- og avgiftsdirektoratet
Adama Diomande

Valentin Adama Diomande (født 14. februar 1990 i Oslo) er en norsk fotballspiller som fra 31. desember 2022 er klubbløs.Diomande vokste opp på Holmlia i Oslo og begynte karrieren i Holmlia Sportsklubb. Etter en periode med juniorfotball i Vålerenga Fotball gikk han til Lyn Fotball der han kombinerte spill på klubbens juniorlag med videregående skole på Norges Toppidrettsgymnas.


== Klubbkarriere ==
Den 19. oktober 2008 fikk han sin eliteseriedebut for Lyn i en kamp mot Hamarkameratene. Han spilte totalt tre kamper i eliteserien for Lyn i 2008 og 2009. Før 2010-sesongen gikk han til Skeid Fotball, men i august samme år dro han videre til Idrottslaget Hødd. Her var han med på å rykke opp fra 2. divisjon i 2010, og i 2011 scoret han 14 mål i 1. divisjon.
Sommeren 2011 kom Diomande til enighet med Strømsgodset om en treårskontrakt, og han ble klar for spill 1. januar 2012. I 2013 ble han seriemester for klubben. 28. desember 2013 solgte Strømsgodset ham til den hviterussiske klubben FK Dinamo Minsk for rundt tre millioner kroner.Den 26. mars 2015 signerte Diomande en kontrakt med Stabæk som bandt ham til klubben til sommeren 2017. Diomande gjorde et gjennombrudd i Stabæk etter å slitt i andre klubber. «Dio» scoret hat-trick mot Sandefjord Fotball i 13. mai 2015. Allerede på debuten sin for Stabæk scoret han sitt første mål mot FK Haugesund etter 15 minutter, kampen endte 1–1. 
Den 1. september 2015 ble Diomande solgt fra Stabæk til den engelske klubben Hull City, hvor han skrev under på en treårskontrakt.Den 2. mai 2018 ble han løst fra kontrakten med Hull. Han skrev under for Los Angeles FC samme dag.Den 24. august 2022 skrev han under for Odd. Han skrev kontrakt ut 2022-sesongen. Han fikk sin debut i Odd-drakta mot Aalesund FK den 28. august 2022, men scoret ingen mål.


== Landslagskarriere ==
Diomande fikk sin debut på det norske herrelandslaget den 12. juni 2015 mot Aserbajdsjan.


== Referanser ==


== Eksterne lenker ==
(en) Adama Diomande – UEFA 
(en) Adama Diomande – Major League Soccer 
(en) Adama Diomande – Transfermarkt 
(en) Adama Diomande – national-football-teams.com 
(en) Adama Diomande – WorldFootball.net 
(en) Adama Diomande – Soccerbase.com 
(en) Adama Diomande – FootballDatabase.eu 
(en) Adama Diomande – Soccerway 
(en) Adama Diomande – EU-Football.info 
(no) Adama Diomande – Norges Fotballforbund 
Spillerprofil godset.no
Spillerprofil lynhistorie.com
Portrettintervju med Diomande pambolero.blogg.no
Adolf Kainz

Adolf Kainz (født 5. juni 1903, død 12. juli 1948) var en østerriksk padler som deltok i de olympiske leker 1936 i Berlin.
Kainz ble olympisk mester i padling under Sommer-OL 1936 i Berlin. Han vant K-2 1000 meter sammen med Alfons Dorfner, foran Ewald Tilker/Fritz Bondroit fra Tyskland og Nicolaas Tates/Wim van der Kroft fra Nederland.


== OL-medaljer ==
1936  Berlin -  Gull i padling, K-2 1000 meter  Østerrike


== Eksterne lenker ==
(en) Adolf Kainz – Olympics.com 
(en) Adolf Kainz – Olympic.org 
(en) Adolf Kainz – Olympedia 
(en) Adolf Kainz – Sports-Reference (OL-resultater – arkivert) 
(en) Adolf Kainz – databaseOlympics.com (arkivert)
Propp og Berta

Propp og Berta (dansk: Prop og Berta) er en dansk stop-motion animasjonsfilm for barn fra 2001. Den ble regissert av Per Fly.
Den er utgitt i Norge med norsk tale.


== Handling ==
Filmen handler om en mann som heter Propp (norsk stemme: Kim Haugen), som kommer til byen fordi han har arvet et gammelt hus. Det han ikke vet er at det bor en gammel heks i skogen, som hater naboer.
Propp vet ikke veien til huset, og spør derfor alle han møter i byen ved å vise dem et bilde av huset, men alle blir stive av forskrekkelse og går sin vei, inntil Propp spør to barn. De viser vei, men hvisker til hverandre at «det er heksehuset». I det Propp kommer fram, ser han en ku som heter Berta (Wenche Myhre), som har satt seg fast i gjerdet. Propp gjør alt han kan for å få Berta ut, men til ingen nytte. Han står og tenker lenge, og observerer Berta som dasker til en flue med halen. Da får han en glimrende idé: han trekker Berta i halen. Bertas hår reiser seg, og hun blir illsint, men klarer å rive seg løs fra gjerdet. Propp og Berta blir gode venner. De går ut i skogen på en tur, men plutselig høres små stemmer inne fra et tre. De dytter bort steinen, og der inne var Tyttebæsjene.
Tyttebæsjene er små vesener, som har vært innesperret i treet i mange hundre år før Propp og Berta redder dem. Stemmene deres spilles av Trond Kirkvaag, Knut Lystad, Lars Mjøen og Marianne Krogness. De er svært musikalske, og takker ikke nei til en sang. De redder senere Propp og Berta og de andre i byen ved flere anledninger, og er på mange måter en av filmens helter. Tyttebæsjene var blitt sperret inne av en heks, fordi de var for snille. Etter at de er blitt reddet, får Propp ett ønske. Han ønsker seg at Berta kan begynne å snakke. Hun skravler som en foss, og Propp blir sint. Heksa tar Propp til fange, men Tyttebæsjene har lovet å komme til unnsetning hvis de trengte hjelp til noe. De drar Berta i halen, og hun stormer inn. Hun får løs Propp fra fangenskap, og redder ham. Heksa truer med å forsteine alle i byen, men blir selv forsteinet av et pulver.


== Eksterne lenker ==
(en) Propp og Berta på Internet Movie Database 
(no) Propp og Berta hos Filmfront 
(sv) Propp og Berta i Svensk Filmdatabas 
(da) Propp og Berta i Danmark Nationale Filminstitut 
(fr) Propp og Berta på Allociné 
(nl) Propp og Berta på MovieMeter 
(en) Propp og Berta på AllMovie 
(en) Propp og Berta på Turner Classic Movies 
(en) Propp og Berta på Rotten Tomatoes
Alfons Dorfner

Alfons Dorfner (født 27. januar 1911, død 22. januar 1982)  var en østerriksk padler som deltok i de olympiske leker 1936 i Berlin.
Dorfner ble olympisk mester i padling under Sommer-OL 1936 i Berlin. Han vant K-2 1000 meter sammen med Adolf Kainz, foran Ewald Tilker/Fritz Bondroit fra Tyskland og Nicolaas Tates/Wim van der Kroft fra Nederland. Dorfner og Kainz ble nummer fire på K-2 10000 meter.


== OL-medaljer ==
1936  Berlin -  Gull i padling, K-2 1000 meter  Østerrike


== Eksterne lenker ==
(en) Alfons Dorfner – Olympedia 
(en) Alfons Dorfner – Sports-Reference (OL-resultater – arkivert) 
(en) Alfons Dorfner – databaseOlympics.com (arkivert)